CELEX: 62014TN0818
Language: et
Date: 2014-12-19 00:00:00
Title: Kohtuasi T-818/14: 9. detsembril 2014 esitatud hagi – BSCA versus komisjon

23.2.2015   
            
            
               ET
            
            
               Euroopa Liidu Teataja
            
            
               C 65/42
            
         9. detsembril 2014 esitatud hagi – BSCA versus komisjon
   (Kohtuasi T-818/14)
   (2015/C 065/58)
   Kohtumenetluse keel: prantsuse
   
      Pooled
   
   
      Hageja: Brussels South Charleroi Airport (BSCA) (Charleroi, Belgia) (esindaja: advokaat P. Frühling)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsuse artikkel 3, milles komisjon leidis, et meetmed, mida Belgia vastavalt 15. aprillil 2002 SOWAERi ja BSCA vahel sõlmitud alltöövõtu kontsessioonilepingule, 29. märtsil 2002 Valloonia piirkonna ja BCSA vahelise lepingu lisale nr 3 ja Valloonia piirkonna 3. aprilli 2003. aasta investeerimisotsusele BSCA huvides õigusvastaselt rakendas, rikuvad Euroopa Liidu toimimise lepingu artikli 108 lõiget 3 ning kujutavad endast alates 4. aprillist 2014 siseturuga kokkusobimatut riigiabi selle lepingu artikli 107 lõike 1 tähenduses;
            
         
               —
            
            
               tühistada seetõttu vaidlustatud otsuse artiklid 4, 5 ja 6;
            
         
               —
            
            
               mõista kõik käesoleva menetlusega seotud kohtukulud välja Euroopa Komisjonilt.
            
         
      Väited ja peamised argumendid
   
   Hageja palub oma hagiavalduses tühistada osaliselt komisjoni 1. oktoobri 2014. aasta otsus C(2014) 6849 lõplik, mis käsitleb meetmeid, mida Belgia rakendas Brussels South Charleroi Airport (BSCA) ja Ryanairi kasuks [riigiabi SA.14093 (C76/2002)] ja milles komisjon leidis, et meetmed, mida rakendati esiteks vastavalt 15. aprillil 2002 Société wallonne des aéroports (edaspidi „SOWAER”) ja BSCA vahel sõlmitud alltöövõtu kontsessioonilepingule, teiseks 29. märtsil 2002 Valloonia piirkonna ja BCSA vahelise lepingu lisale nr 3 ja kolmandaks Valloonia piirkonna 3. aprilli 2003. aasta investeerimisotsusele, kujutasid endast siseturuga kokkusobimatut riigiabi. Komisjon taotleb seetõttu vastavate summade tagasimaksmist.
   Hageja esitab oma hagi põhjendamiseks üheksa väidet.
   
               1.
            
            
               Esimese väite kohaselt on komisjon teinud ilmse hindamisvea Valloonia piirkonna poolt BSCA-le rahalise abi andmise otsuse kuupäeva määramisel.
            
         
               2.
            
            
               Teise väite kohaselt on komisjoni tegutsemine aegunud, kuna vaidlusaluste meetmete uurimismenetlus algatati rohkem kui kümme aastat pärast meetmete kohaldamist.
            
         
               3.
            
            
               Kolmas väide käsitleb õigus- ja faktivigu, ilmset hindamisviga ning põhjendamiskohustuse rikkumist, kuna komisjon käsitas ILS-süsteemi (Instrument Landing System) ja lennuraja valgustust puudutavaid investeeringuid ja mahukaid parandustöid majandustegevusena.
            
         
               4.
            
            
               Neljanda väite kohaselt on komisjon teinud faktivea ja ilmse hindamisvea ja rikkunud põhjendamiskohustust, kuna leidis, et uue terminalihoone jaoks tehtud investeeringute mittemajanduslik kuluprotsent oli kõigest 7 %.
            
         
               5.
            
            
               Viienda ja kuuenda väite kohaselt on komisjon teinud õigus- ja faktivigu ning ilmse hindamisvea vaidlustatud meetmete ajaldatud netoväärtuse määramisel.
            
         
               6.
            
            
               Seitsmenda väite kohaselt on komisjon rikkunud põhjendamiskohustust ja õigusnormi kui määras alates 1. jaanuarist 2016 tasumisele kuuluva täiendava tasu, mis muudab sellise tasu igasuguse arvutamise võimatuks.
            
         
               7.
            
            
               Kaheksanda väite kohaselt on komisjon Charleroi lennujaama ning Brussels National lennujaama vaheliste väidetavate konkurentsimoonutuste ja asjaomase turu analüüsimisel teinud õigus- ja faktivigu, ilmse hindamisvea ning rikkunud põhjendamiskohustust.
            
         
               8.
            
            
               Üheksanda väite kohaselt on rikutud õiguspärase ootuse põhimõtet.